પરંપરાગત અર્થમાં જોઈએ તો ‘પિંક’ હૉરર ફિલ્મ નથી. એમ છતાં ફિલ્મની શરૂઆતથી જ જ્યારે પણ ડોરબેલ-મોબાઇલની રિંગ વાગે છે, દૂરથી કોઈ ગાડી આવતી દેખાય છે, ફિલ્મની ત્રણ લીડિંગ લેડીઝમાંથી એક પણ છોકરીને આપણે ધોળે દહાડે પણ ક્યાંય જતી જોઈએ અને આપણને થિયેટરના સલામત વાતાવરણમાં બેઠાં-બેઠાં પણ તેમના માટે ભય લાગવા માંડે છે. ડિરેક્ટર અનિરુદ્ધ રૉય ચૌધરીએ ‘પિંક’માં એવું વાતાવરણ સરજ્યું છે જે જોઈને આપણને થાય કે આ આપણો જ દેશ છે જેના માટે આપણે છાતી ફુલાવીને ગૌરવ લઈએ છીએ?